ועדת הפנים והגנת הסביבה, כנסת 25, פרוטוקול מספר 84, 2023-06-20 00:00

יעקב אשר: בוקר טוב לכולם אני פותח את ישיבת הוועדה, על סדר היום הצעת חוק לתיקון דיני הבחירות הרשויות המקומיות התשפ"ג 2023 מ/1615, הכנה לקריאה שנייה ושלישית

יעקב אשר:      בעצם הופץ נוסח של הוועדה, והיועץ המשפטי תכף יגיד כמה תיקוני נוסח שנעשו, רק הבהרות לתיקוני נוסח, יש נושא אחד שמופיע בנוסח הוועדה, אבל אחרי בדיקה שבדקנו מול אנשי משרד הפנים המפקח על הבחירות היא בעייתית, אנחנו דיברנו על זה בוועדה והייתה תמימות דעים על זה, של לנסות לשנות את התאריך לא לבחירות הללו אוקיי אבל לבחירות הבאות, כדי להזיז את זה קצת מתקופת החגים שבהם הגשת הרשימות או בין ראש השנה לכיפור, או בקיצור כל פעם יש לנו סיפור אחר יש לנו הרבה חגים ברוך ה', וניסינו זאת אומרת היה נוסח שחשבנו שזה בסדר, אבל בבדיקות וסימולציות שנעשו על ידי משרד הפנים, התברר שזה מקצר את זמן הבדיקה שלהם לאחר ההגשה, שבעצם חלק ממטרת החוק היה גם לתת את הזמן לדבר הזה כדי שלא יהיה טעויות ובעיות, אז לכן אנחנו נוריד את הסעיף הזה את הסעיף הזה תכף הוא יגיד מסדר היום

יעקב אשר:       אני רק אומר כן, אני מזכיר לכם שאתמול מליאת הכנסת אישרה את פיצול החוק לגבי הנושא של דיגיטציה, שהוא דבר חשוב מאוד שאנחנו רוצים לקדם על פי בקשת משרד הפנים, של דיגיטציה בכל הקטע הזה היום עם כל הניירת והספרים והסיפורים, ואנחנו נקדם את זה אבל לא נוכל לעשות את זה עכשיו, גם כי הם עסוקים וגם אנחנו לא מספיק נוכל לבחון את זה, ולכן פיצלנו את החוק גם לגבי דיגיטציה גם לגבי נושא נוסף בפיצול, מה היה תזכיר לי רגע?     

גלעד קריב: בעניין ערעורי בחירות, תהליכים שקשורים לערעורים

יעקב אשר: כן תהליכים שקשורים לערעורי בחירות, וגם תאריכים וזמנים כדי לראות שבאמת זה מתכתב עם המציאות

יעקב אשר:       ודבר שני שאני הודעתי גם על דעת חברי הוועדה אבל זו הייתה הודעה שלי, וגם סיכום עם המשנה ליועצת המשפטית לממשלה, לגבי הנושא הזה של בחינת האסדרה לסיפור הזה שנקרא עוזר ראש עיר, שלא יכול אפילו להקליט בזה ומהנהנת בראשה ראש עיריית אור יהודה, מותר לי להגיד לפני בחירות המוצלחת או שזה לא זה בעיה?     

ערן חרמוני: אתה עדיין לא בתקופת בחירות אז בסדר, וזה גם נכון אז בכלל

יעקב אשר: אני יכול להגיד כי אם לא אז אני הפרוטוקול שיטפל בזה, אוקיי יוליה הכל בסדר לא תיאמתי איתך את זה קודם אני יודע

יעקב אשר:      והגענו לסיכום שאנחנו נבחן את הסוגייה הזאת וננסה לגבש הצעה והגדרה ואסדרה, שזה עולה גם מדוח מבקר המדינה וגם מפסק דין של כבוד השופט עמית, שפסק על פי זה משהו שהוא באמת בעייתי, אבל לא נחזור עכשיו על כל העניין ואנחנו בפיצול נדון גם בזה, ואני אומר שיכול להיות שגם בפיצול עד אז תעשה עבודת מטה, ריאן על ידי ריאן והצוות שלו, ונעשה כן לבחון זמן אחר של הבחירות כדי לדלג על החגים, מבלי להגיע לחורף יותר מדי ומבלי להיכנס לבעיה של באמצע תקציב או מה, אבל אם תהיה הצעה טובה אנחנו גם נדון בה אולי בפיצול, אוקיי עד כאן ההודעות הטכניות

יעקב אשר:      ואני אומר עוד פעם זה מחוץ לה זה, היה דיון פה בנושא הזה, לא רצינו להכריע בו עכשיו לגבי הסיפור של המזכירים, האם אחד שהוא חבר במפלגה לא חבר פעיל חבר, העלו את זה מפלגת העבודה, העלו את זה מפלגות אחרות, היו חברי כנסת גם שבאו וטענו על העניין, אני לא רוצה לעשות חקיקה מהירה בעניין הזה, יש בזה דברים שצריך לבחון את זה גם מול משרד המשפטים, אז לכן גם זה יהיה בתוך סל לא סל המיחזור אלא סל הפיצול, ואנחנו נעשה את זה בעזרת השם לאחר הבחירות ולאחר שריאן יוכל לצאת לחופש שלושה, ארבעה ימים אחרי שהבחירות יעברו בשלום, לא לא חודשים לא יאשרו לך חודשים, ואז אנחנו נדון בעניין הזה

יעקב אשר:       עוד מילה אחת ברשותכם לפני שנגיע להבהרות ומיד להצבעות, אני חושב שנעשה פה תהליך מצוין, ישיבות טובות, ממוקדות, גם לפני הוועדות גם במהלך הוועדות, תיקנו הרבה מאוד דברים, שמענו מכל הכיוונים ומכל המפלגות ומכל חברי הכנסת הרבה מאוד דברים, אני חושב שטייבנו את החוק בצורה המיטבית, כשאחד המטרות היה גם שתהיה שפה אחת ככל הניתן, אני אומר ככל הניתן בין הבחירות לכנסת לבחירות לרשויות המקומיות, זאת אומרת מה שחל שם יכול לחול כאן, לקחנו את הדברים הטובים מכאן ואת הדברים הטובים משם, וזה החקיקה שאנחנו מעמידים כאן להצבעה עכשיו, אדוני היועץ המשפטי עוד מספר הבהרות ונלך לעבודה

גלעד קריב: מספר דברים קטנים לפני שאנחנו נעבור להסתייגויות, אז כמו שאמר היושב ראש, מכיוון שאנחנו מורידים את כל הנושא של מועד בחירות אחר, אנחנו בעצם פסקה 1א' של סעיף אחד כמו שאתם רואים בנוסח שמסומנת בכחול יורדת,, ובנוסף בגלל שזה יורד אז גם סעיף התחילה של החוק בעמוד האחרון, בעצם מתייחס רק לסעיף הזה, אין צורך גם בסעיף תחילה ולכן גם הסעיף התחילה יורד, מה שמופיע לכם כסעיף 8 להצעת החוק בעמוד 21

גלעד קריב:       רק הבהרה לגבי סעיף בעמוד 2 לגבי סעיף פסקה 3(ח) הכוונה הייתה וזה מה שהוסכם בדיון, שמניין החוקי של חצי מחברי הוועדה שהעלינו משליש הוא יחול רק במקרה של - -     

יוליה מלינובסקי: רגע אני לא שמעתי, זה חשוב עוד פעם גלעד

גלעד קריב: אנחנו אמרנו מכיוון שמניין חוקי במקרה שמזמינים את הוועדה רק פחות משלוש שעות לפני מועד הדיון שאליו מזמינים, קבענו שזה יהיה מחצית מחברי הוועדה

יוליה מלינובסקי: איזה דיון?     

גלעד קריב: הדיון של ועדת הבחירות המקומית, ורק רצינו להבהיר שהכוונה היא, הדרישה הזאת של פורום של חצי, הוא חל רק אם באמת הזימון בפועל היה פחות משלוש שעות, ואם הוא יותר משלוש שעות אז חל ההסדר הרגיל של שליש מחברי הוועדה, אם זה לא ברור בנוסח אז נדייק את זה בהצבעות

יעקב אשר: אוקי, סיימנו עם ההברות?     

גלעד קריב: כן

יעקב אשר: רגע וגם יורד הסעיף?     

גלעד קריב: אמרתי יורד סעיף התחילה

יעקב אשר: אוקי, אנחנו לא רוצים לעשות דיון כי אנחנו כבר אחרי הדיון, אבל נמצא פה ראש המועצה המקומית כוכב יאיר, אתה משהו שהוא חשוב לעכשיו אז דקה

יובל ארד: תודה יובל ארד, ראש המועצה כוכב יאיר צור יגאל ונמצאת גם ליאת שוחט ראש העיר ראשת העיר של אור יהודה, שמובילה צוות במש"מ בנושא של חוק התעמולה, עכשיו אני מבין שחוק התעמולה בסוף - -     

יעקב אשר: לא זה לא זה לא, אם זה השאלה אז אני אתן לך כבר את התשובה, חוק התעמולה לא חונה אצלנו הוא חונה בוועדת חוקה, הוא חוק אחר מהחוק שאנחנו דנים בו עכשיו, אני מכיר את הנושא הזה, אני גם בשיחות על זה - -     

יובל ארד: וברשותך אני אגיד הוא ברשותך אני אגיד מילה בקצרה, בחודשים האחרונים שלא לומר בשנה האחרונה, ראשי הרשויות בכל הארץ מתמודדים עם שורה של עתירות כנגד הפעילות בנכסים הדיגיטליים של הרשויות המקומיות, אני עצמי נאלצתי, המועצה נאלצה להשיב לשלוש עתירות כאלה שנדחו כמעט במלואן, מעבר לבזבוז זמן ולמשאבים שזה משיט על הרשויות המקומיות, בסופו של דבר נוצר בלגן בפסיקה בהקשר לשימוש בנכסים הדיגיטליים של הרשות, איך משתמשים בהם? מי משתמש בהם? נגעת בעניין של העוזר האישי

יעקב אשר: העוזר האישי נמצא פה בחוק הזה לכן הוא נמצא פה

יובל ארד: אבל זה בצד של מי משתמש, ובצד של התוכן אמר השופט עמית שהיה עד לאחרונה יושב ראש ועדת הבחירות המרכזית, אמר בערעור על החלטה בעניין טירת הכרמל וקריית אתא, שראש הרשות שנבחר בבחירות אישיות, ואני לא מצטט במדויק אני מדבר מתוך הזיכרון, הוא אמר שראש הרשות הוא המייצג של הרשות ולא ניתן לא ניתן להעלים אותו

יעקב אשר: לטוב ולמוטב, רק אצלנו אוהבים רק את המוטב ולא את הטוב

יובל ארד: ולא ניתן להעלים אותו ולא לגזור את תמונתו ולא להעלים את שמו ותוארו, מהתקשורת שיוצאת מהרשות לגבי אירועים שונים שמתקיימים

יובל ארד:      באים שופטים בערכאות האזוריות, ראשי ועדות בחירות אזוריות שהם שופטים מחוזיים, ואנחנו רואים בשורה של פסיקות חורגים מהפסיקה הזאת של השופט עמית, ולכן נדרש לעשות סדר בחקיקה מה מותר ומה לא

יובל ארד:       אני הראיתי קודם פה לחלק מחברי הכנסת רק בשבוע האחרון, אני נדרשתי לגזור את תמונתי מתוך קבלת פרס החינוך של משרד החינוך בטקס על הבמה, עם כל מחלקת החינוך של המועצה, ואני עומד עם תעודה ביד ונדרש לגזור את תמונתי החוצה, להשאיר את מנהלת מחלקת החינוך ואת מזכירתה, ואי אפשר לפרסם את התמונה כי כך קבעה השופטת

יובל ארד:       הדבר הזה הוא לא סביר, ראש רשות נבחר בבחירות ישירות, הוא לא אויב העם, אי אפשר להעלים אותו, אי אפשר לאסור לכתוב הוא שראש המועצה בלי שהם, ראש המועצה או ראש הרשות קיבל את הפרס, לא סביר שהחלטה שיפוטית מונעת את הדברים האלה, לכן נדרש פה שינוי - -     

יעקב אשר: אדוני ראש העיר דקה, מאחר ובמקרים כאלה שאני שומע דברים שאני מסכים איתם אני אוהב לשמוע יותר אפילו, אבל אנחנו קצת בלחץ של זמן

יובל ארד: אז אני מבין שמונחת הצעת חוק פרטית שתקודם בעניין הזה, ואני מקווה שתגיע לאדוני לוועדה אבל נדרש לעשות סדר ואתם המחוקקים צריכים לעשות סדר בדבר הזה

יובל ארד: תן לי דקה, קודם כל תודה רבה, דבר שני אני מסכים לעניין הזה באופן מלא הבעתי את דעתי בלא מעט פורומים בעניין, אני חושב שגם חלק גדול מחבריי יחשבו ככה, שוב כמו שאמרתי הנושא הזה חונה בוועדה אחרת, עכשיו אם תהיה הצעת חוק ותקודם, אני הייתי בשיח עם יושב ראש ועדת החוקה, יכול להיות שאני אציע זה החלטה שלו, אולי לעשות ועדה משותפת של שתי הוועדות כי ההיבטים פה הם חופפים לכל הכיוונים, אני חושב שצריך לטפל בחוק תעמולת הבחירות

יובל ארד:  הוא מותאם לדבר אחד הוא לא מותאם לרשויות מקומיות באופי שלה הדבר הזה, ואני מכיר את עבודת הרשות מקומית, ומה שלא תעשה תמיד אפשר יהיה מישהו לזנב בך, במיוחד היום בעידן הצילומים והדברים והכל שהכל פתוח והכל - -     

חנוך דב מילביצקי: מתי נטפל בחוק מימון בחירות

יעקב אשר: בוקר טוב, התעוררת מאוחר

יובל ארד: אבל כאן לא מדובר במימון, מדובר בתמונה שאתה מצלם באיפון ומעלה לפרסום

יעקב אשר: אדוני ראש העיר, מרגע זה אין לך רשות דיבור למרות שאני מאשר את מה שאמרת ומכבד את השתתפותכם, נציגת משרד הכלכלה ביקשת יש משהו?     

יובל ארד: על כל פנים תודה על האפשרות לדבר

יעקב אשר: בבקשה, אני אשמח לקדם את העניין כמו שאמרתי, כן

תמר מירסקי: תודה היושב ראש אני רוצה להתייחס לתיקון שעולה

יעקב אשר: עכשיו? לא קצת נראה לך מאוחר? אבל בוא תקשיבו רגע, משרד הכלכלה

תמר מירסקי: אני רוצה להתייחס לתשלום ביום השבתון לעובדים הזרים, קודם כל אנחנו תומכים בתיקון הזה, שזה לקחת את ההסדר שקיים והבחירות לכנסת

יעקב אשר: נכון, מה שנקרא חוק פורר

תמר מירסקי: להעתיק אותו גם לרשויות מקומיות שהעסקים בעצם לא יצטרכו לשלם לעובדים שאין להם זכות הצבעה, רק שבבחירות לכנסת צוינו ענפים מסוימים שבהם עובדים זרים נמצאים, וזה לא כלל אז, זה התייחס כשחוקקו את זה, זה התייחס באמת לכל הענפים שהיו בהם עובדים זרים, אבל היום המצב הוא שונה היום יש עובדים זרים בעוד ענפים, יש עובדים מסתננים ויש הרבה עובדים שבעצם אין להם שום זכאות לבחור ביום הבחירות ברשויות המקומיות, ועדיין המעסיק צריך לשלם להם 200% יום שבתון והיינו רוצים להרחיב את זה כדי להגשים את התכלית של החקיקה הזאת במלואה

יעקב אשר: תשובה

גלעד קריב: הנושא של על מי זה יחול עלה בדיון, והוועדה החליטה להיצמד אחד לאחד למה שקבוע היום בכנסת, זו ההחלטה

יעקב אשר: ואת אומרת שהיום בכנסת זה רחב יותר

גלעד קריב: אפשר לחשוב גם על הדברים שעלו בדיון כמו על עובדים ישראלים שאין בחירות ברשות שלהן, אבל הוועדה החליטה להיצמד למה שכתוב בכנסת

יעקב אשר: לא פתחנו את זה, אני רוצה לומר מילה אחת בעניין הזה, דקה חברים אני רוצה לומר מילה, זה לא היה בהצעת החוק הממשלתית בכלל אוקיי? אז קודם כל פאול ראשון, מי שהעלה את זה עבדכם הנאמן בהסתמך על זיכרונו שעדיין עובד כמו שצריך, שמה שפורר עשה בזמנו בכנסת זו החלטה מצוינת חכמה ונכונה, עשינו פחות או יותר גזור הדבק, ביקשתי מהצוות המקצועי לבדוק איך זה מופיע היום הכנסת הלכנו לפי זה, תיקונים נוספים זה כבר יהיה לא עכשיו

יעקב אשר:      אוקיי, תודה רבה לכולם, אם כך אנחנו נעבור להסתייגויות ונימוקים להסתייגויות, קודם כל יש את ההסתייגויות של מפלגת העבודה, ביקשו לא לנמק ושזה יגיע רק למליאה ושנצביע עליהם

זאב אלקין: אולי נתחיל עם אלה שכאן?     

יעקב אשר: כמקשה אחת, שנייה שנייה זה הצבעה אחת

גלעד קריב: אני רק אגיד פעם אחת לפני כל ההסתייגויות, כשאנחנו מצביעים במקשה אחת, אז אם ההצבעה היא בעד, אנחנו צריכים להצביע אחר כך הסתייגות כדי לדעת איזה הסתייגות לקבל או לא לקבל, אם ההצבעה היא נגד, אז כל ההסתייגויות לא התקבלו

יעקב אשר: נופלות, זה נקרא מקשה אחת

יעקב אשר:      אוקי עם כך אני מעלה את ההסתייגויות של קבוצת או מפלגת קבוצת העבודה כמקשה אחת

יעקב אשר:      מי בעד ההסתייגויות ירים את ידו? שישה, מי נגד? שמונה

יעקב אשר: ההסתייגויות נדחו     אם כך ההסתייגויות לא התקבלו

יעקב אשר:      ואנחנו נעבור עכשיו להסתייגויות של? אלקין מה אתה רוצה בתור?     

זאב אלקין: לא אכפת לי להתחיל אתה רוצה?     

יעקב אשר: המחנה הממלכתי, ניצלתי הרדמות קטנה של ידידי חבר הכנסת שירי

זאב אלקין: הוא לא בהירדמות, הוא סוגר את כל הפרטים על התחלת הקמפיין של אורנה למחר, אז אל תפריע לו

נאור שירי: הקמפיין כבר סגור

יעקב אשר: טוב בבקשה

זאב אלקין: אם הוא לא מתנגד, נאור אין לך בעיה?     

יעקב אשר: בבקשה חבר הכנסת אלקין, מי מנמק את ההסתייגויות מטעמכם?     

זאב אלקין: אני אני

יעקב אשר: בבקשה

זאב אלקין: אני זה יהיה קצר כי באמת רוב ההסתייגויות הן כן טכניות, אני רק אתייחס לשני דברים, אחד בהסתייגויות שהיו לנו, הסתייגות מספר 41 שעוסקת בהעסקה של עובדים ומחריגה אותם מכל מיני דיני עבודה, אנחנו מציעים להוסיף את כלל העובדים ביום הבחירות, ולא רק עובדים מטעם המדינה, כן המשקיפים בקלפי, מזכירי קלפי וכו'

גלעד קריב: אתה מתכוון לעובדים של המפלגות?     

זאב אלקין: כן, כן

גלעד קריב: אז זה מופיע בהוראת שעה, יש הוראת שעה לבחירות הקרובות זה בסעיף האחרון של הצעת החוק, זה יחול גם על עובדים - -     

זאב אלקין: אבל למה בהוראת שעה ולא בחוק ראשי?     

יעקב אשר: זה היה שיקולים תוך כדי אני כבר לא זוכר, אבל זה היה שיקול

גלעד קריב: גם בכנסת עד היום זה תמיד נקבע כהוראת שעה

יעקב אשר: אה הנה, גם בכנסת זה נקבע כהוראת שעה, הלכנו כרגע כהוראת שעה, פחדתי מהסתייגויות שלכם אולי לא תסכימו

זאב אלקין: דווקא הפוך

יעקב אשר: לא, אבל הסתייגותך התקבלה עוד לפני

זאב אלקין: לא, לא התקבלה, כי יש עדיין פער בין עובדי מדינה לעובדי מפלגות, כי עובדי מפלגות מה המשמעות של הוראת שעה? שבפעם הבאה יצטרכו עוד פעם לטפל בזה, לעומת זאת חוק ראשי מסדיר את זה אחת ולתמיד

יעקב אשר: כל הסיפור של הוראת שעה רק, זה ההבדל עכשיו אוקי

זאב אלקין: אבל לא אבל ההבדל הוא משמעותי, זה אומר שכל החוק יישאר

יעקב אשר: אנחנו נשקול את זה עד ההצבעה, הלאה

עמי ברקוביץ: תחולה גורפת היא מעוררת שאלות בדיני עבודה, ולכן כמו שבכנסת זה נעשה בהוראת שעה

זאב אלקין: אבל למה עובדי מדינה זה לא מעורר?     

עמי ברקוביץ: כי פה התחולה היא פשוט מעובדי מדינה זה סוג אחר של העסקה, זאת אומרת זה בעצם באמצעות המדינה באמצעות קלפי, התשלום הרבה יותר, כאן זה כל מיני רשימות שאתה לא יודע מי האבא והאמא

זאב אלקין: זה הוראת שעה לחמש שנים מן הסתם, היא תתבטל לפני הבחירות הבאות

גלעד קריב: לא לא לא, זה הוראת שעה שתחול בבחירות הבאות הקרובות סליחה

זאב אלקין: והיא תתבטל מתי?     

גלעד קריב: מיד אחרי הבחירות הקרובות

זאב אלקין: אז זה אומר שבבחירות הבאות היא לא תהיה בתוקף, הרי מה קורה כאן? עכשיו יש פה חוק לכן כולנו מתעסקים בזה, בבחירות הבאות החוק הזה כבר יהיה בתוקף הנושא הזה יתבטל, ואז לך תעביר אותו

יעקב אשר: ההסתייגות הובנה

ארז מלול: הוא אומר שהוא לא יהיה פה, הוא לא יהיה פה בעוד חמש שנים

יעקב אשר: קודם כל אני רוצה שהוא יהיה פה במקום שהוא נמצא עכשיו

זאב אלקין: צודק חבר כנסת ארז מלול, ברוב הסבירויות שאני אז אהיה בממשלה ולא אדע לטפל בזה, ומישהו אחר יישב פה כיושב ראש ועדה, אולי לא מנוסה כמו חבר כנסת אשר והנושא הזה יישאר פתוח כי לא יהיה תהליך חקיקה, אבל אני הצעתי את מה שהצעתי ההסתייגות קיימת, אתם תחליטו מה אתם עושים עם זה

זאב אלקין:      הנושא השני שרציתי להתייחס אליו, זה הסתייגות למעשה שמי שתנמק אותה בהרחבה אדוני היושב ראש, אני גם ככה מצמצם

יעקב אשר: כן כן אתה צודק מיליון אחוז

זאב אלקין: לפחות תן לי תשומת לב שלך, אותם שתיים שלוש דקות שאני צריך לא מעבר לזה

יעקב אשר: בבקשה

זאב אלקין: ההסתייגות השנייה היא הסתייגות במקור של ישראל ביתנו שהצטרפנו אליה, כי סיעת המחנה הממלכתי והיא קשורה לבתי גיל הזהב ומקבצי דיור ובתי אבות באופן כללי

יעקב אשר: בתי אבות באופן כללי יש להם פתרון

זאב אלקין: אתה הלכת פה בחקיקה הזאת לפי עיקרון מארגן, מה שתופס בבחירות לכנסת אני מעתיק לבחירות מוניציפאליות, למשל שאלתי אותך על היכולת להצביע עם תעודת זהות שלא בתוקף למה? אמרת לי ככה זה בבחירות ארציות, למרות שזה לכאורה מוזר שתעודת זהות לא בתוקף שמצביעים איתה

זאב אלקין:       הנושא הזה הוא מוסדר בבחירות ארציות, למה דווקא בנושא - -     

יעקב אשר: בהוראת שעה נדמה לי

גלעד קריב: לא, הוא מוסדר גם בבחירות לרשויות המקומיות בצורה, ההבדל בין הבחירות

זאב אלקין: אני לא שומע את היועץ המשפטי

גלעד קריב: יש אסדרה גם בבחירות לרשויות המקומיות - -     

זאב אלקין: לא לא לא, הם סוגרים פה יכולת גם לחברי אופוזיציה להשתתף בשיט, אל תפריע להם אבל שאני אשמע

נאור שירי: אגב, אני מעדכן אותך אדוני היושב ראש, עכשיו במקביל אלינו בוועדת הכלכלה מתקיים דיון על הצעות תקנות הספנות, ימאים, משיטי כלי שיט קטנים, אמיתי, וואטורי נמצא פה, תראה עד כמה חשוב לו הדיון הזה, אתה מבין כמה הוא מקנא, הוא זה רישיון משיט, הוא אדמירל כבר

ניסים ואטורי: אנחנו נאלצים לדחות את השיט בגלל שנגמרו החדרים, בגלל ההפצה של התקשורת ושל נאור שירי כמה קנאה יש להם

מתן כהנא: יש שיט נוסף אל דאגה לכל התומכים

זאב אלקין: אגב, ההכנסות של מנו ספנות, עשו להם כזה פרסום - -     

מתן כהנא: אתה מבין, אני המקסימום שאני יכול להזמין זה בואינג 737

יעקב אשר: בדיוק

נאור שירי: מסכן

זאב אלקין: אז אני אשמח לשמוע תשובה, יוליה אולי גם אותך מעניין לשמוע

יוליה מלינובסקי: אם זה היה קצר אז כבר לא

זאב אלקין: לא זה על ההוסטלים עונים לך

יוליה מלינובסקי: אה, רגע אתה העלית את הנושא?     

זאב אלקין: כן, אני שאלתי למה זה שונה מהבחירות הארציות?     

גלעד קריב: יש הסדר גם בבחירות לרשויות המקומיות שייכנס לתוקף בבחירות הקרובות, ההבדל הוא שבבחירות הארציות יש מערכת בחירות אחת, ולכן הרבה יותר פשוט לקחת מעטפות כפולות, זה הכל מגיע למקום אחד ויש מערכת אחת שצריך וספירה אחת של המעטפות הכפולות, בבחירות המקומיות יש 250 מערכות בחירות שונות

זאב אלקין: אבל עדיין יש מעטפות כפולות?     

גלעד קריב: נכון לכל רשות בנפרד, ולכן מה שנקבע לגבי הבחירות לרשויות המקומיות, זה שרק אם יש כמות בתוך אותו בית אבות יש כמות אנשים שרשומים באותו פנקס בוחרים של אותה רשות מקומית, מעל 50 אם אני זוכר נכון של אותה רשות מקומית, אז יש שם באמת קלפי והם יוכלו להצביע בבית האבות, אבל אם זה זאת אומרת לאותה רשות מקומית זה לא חל לגבי כל הארץ

זאב אלקין: כמה? 50 זה הרף?     

גלעד קריב: אני חושב, רון?     

יוליה מלינובסקי: אבל יש פה אפליה ברורה, כי זה משרד השיכון כן, משרד הרווחה - -     

יעקב אשר: טוב, אני בטוח שחברת הכנסת מלינובסקי תגיד את זה בנימוק שלה, או שאת רוצה כבר לדבר על זה עכשיו?     

יוליה מלינובסקי: לא כי אם כבר הנושא עלה, לא כי האמת מה שאתה עכשיו ענית, תחשוב על זה, אז גם כן לחיילי צה"ל לכאורה לא צריך לתת אפשרות להצביע בצה"ל, כי יש 250 מערכות נכון?     

יעקב אשר: זה הרבה יותר מסובך, ולכן עושים את זה יותר בצמצום

יוליה מלינובסקי: לא, לכן אני ספרתי את קולות החיילים, זה היה מגיע אחרי יומיים שלוש וזה סיפור אחר, נכון זה מורכב, אבל אם אנחנו נעשה רק דברים קלים, אז אתה יודע צה"ל גם צריך להיות מחוץ

זאב אלקין: שנייה, מה הרף בסוף?     

גלעד קריב: 50

יוליה מלינובסקי: אבל אז זאת אומרת 50 לבתי אבות של משרד הרווחה כן ולדיור מוגן של שיכון לא, ומשרד הקליטה לא, זה אפליה בוטה

זאב אלקין: לא למה, שנייה זה 50 לכולם או לא? אני שואל את הייעוץ המשפטי, אני כרגע הבנתי שזה לכולם אותו דין

גלעד קריב: יש הגדרה של מה זה

יעקב אשר: יש הגדרה של מה, לא הוסיפו בהגדרה מקבצי עולים

זאב אלקין: אבל למה אם זה שונה מהבחירות הארציות? הרי אתה טענת לאורך כל הדרך, אז הביא פה יועץ משפטי נימוק שנדרש 50 תושבי אותה רשות, נימוק טיפה בעייתי כי זה לא חל על קבוצות אחרות שמצביעות במעטפות כפולות אבל נניח, אבל אם כבר יש את הרף הזה של 50 והוא חל בסוגים מסוימים של בתי אבות, למה שזה לא יהיה אותו דבר על כל סוגי בתי אבות למיניהם, כמו שזה בבחירות הארציות?     

יוליה מלינובסקי: נכון, זה רק יעזור ויקל

גלעד קריב: אין הסדר קבוע

יעקב אשר: בכנסת?     

גלעד קריב: כן

יעקב אשר: בכנסת זה גם זה הוראת שעה, זה גם היה סוג של פשרה

זאב אלקין: נו אז מה אבל כל פעם מאריכים את זה, לפני שנייה אמרתם שהוראת שעה - -     

יעקב אשר: חבר הכנסת אלקין, אתה שואל שאלה טובה, קיבלת תשובה אולי פחות טובה

זאב אלקין: לא, אבל אפשר עוד לתקן

יעקב אשר: אבל אפשר גם בהסתייגויות לעשות את זה

זאב אלקין: לא, אבל אתם יכולים, הרי לפעמים קורה דבר כזה כן שמצטרפים להסתייגות

יוליה מלינובסקי: נכון אבל לכולם יש שכל ישר, תגידו למה לא, תסבירו למה לא, כי זה גם כן להקל עליכם, תחשבו על זה לכל המבוגרים האלה בסוף הם יצטרכו להגיע לקלפיות שלהם, להעמיס את עצמם לקלפיות נגישות, כי הן לא יוכלו להגיע לקומות שניות שלישיות, וזה עדיין אתם תקבלו מעטפות כפולות, זה בדיוק יהיה אותו דבר אבל עם יותר משאבים, עם יותר לחץ ויותר לוגיסטיקה למה? אם אפשר, אם זה כבר קיים ופרקטיקה קיימת, ו-50 כבר מספר שאתם הסכמתם, אז תעמיד אותם קלפיות במקומות אחרים איפה שיש ריכוז אוכלוסייה מאוד ברורה, ולמה גם אפשר לקצר בשעות?     

יעקב אשר: כן, אז אני רק יאמר בשתי מילים דברים שגם דיברנו בעל פה, הנושא הזה של מקבצי אוכלוסיות זה לא רק קשישים, על פי החוק המקבצים יכול, רגע דקה אני יודע מה שאתה רוצה להגיד בוא, ההגדרה היא לא הגדרה ברורה, זה נכון בכנסת

זאב אלקין: היא קיימת בחוק בבחירות לכנסת

יעקב אשר: רגע עוד פעם אז לכן אני באמצע להגיד נכון בכנסת הכניסו את זה כהוראת שעה, כהוראת שעה בשעתה אוקיי? ומאחר והדבר הזה הוא לא ברור לחלוטין, אני רציתי לרדת לרזולוציות יותר רק לא הצלחתי, ויש עדים פה שניסינו להביא איזה רזולוציות יותר של גילאים וכמות, שאם זה באמת מקום שבו כולם רובם מעל גיל ממש מופלג והכל, לא הצלחנו לעשות זה, כרגע זה הנוסח

זאב אלקין: קודם כל אדוני היושב ראש, אחד בכנסת זה כבר עבר כמה מערכות בחירות לא מערכת בחירות אחת, ויש שם הגדרה ברורה בחוק, אגב גם במערכות האלה עצמן אין כזה בלבול, אני הייתי אחראי על בתי גיל זהב של משרד השיכון, אין שאלה מה זה ואין שאלה מי נמצא שם ונמצאים שם קשישים, אגב אם למישהו היה פה חשש, לאו דווקא דוברי רוסית אלא באופן כללי

יעקב אשר: אני לא יודע מה זה גילאי הזהב של שיקום אני לא מכיר את זה

זאב אלקין: אני אסביר , אני אענה לאדוני, יש שני סוגי דיור ציבורי לקשישים של מדינת ישראל, אחד מערכת אחת סביב 12,13 אלף איש זה לא כמויות קטנות מנוהלת על ידי משרד השיכון ונקראת בתי גיל הזהב,  מערכת אחרת במספר דומה מנוהלת על ידי משרד העלייה והקליטה, והיא נקראת מקבצי דיור, כן יש להם סיבות שונות איך בתי גיל זהב בבעלות מדינה השני לא בבעלות מדינה, לא משנה מבחינת התושבים זה אותו דבר הם לא מרגישים את ההבדל הזה

ארז מלול: בתי גיל זהב זה לא כשמו כן הוא? יש להם יכולת?     

זאב אלקין: לא לא הפוך, דיור ציבורי

ארז מלול: לא אני רוצה להבין

זאב אלקין: דיור ציבורי אני מסביר, זה הפוך זה קשישים שאין להם דירה בבעלותם, אין להם כסף לממן נניח בית אבות סיעודי ומשהו, ונמצאים שם קשישים אגב שוב לא רק עולים, בתי גיל זהב של משרד השיכון חלק עולים חלק לא כל מיני, קשיש שעונה על הגדרה מסוימת שהוא מקבל השלמת הכנסה, זאת אומרת שהוא עני ואין לו דירה בבעלותו, הוא נכנס למקומות האלה

יעקב אשר: הוא בנימוקים שלו עכשיו

ארז מלול: הוא אמר שזה יהיה קצר כן

יעקב אשר: ארז תעשה לי טובה, עכשיו אל תעזור לי

זאב אלקין: לא הסברתי, לכן יש לזה הגדרה מאוד ברורה, אני פונה אליך אדוני היושב ראש וגם ליועץ המשפטי, יש לזה הגדרה ברורה בחוק עברה כבר כמה מערכות בחירות לכנסת, ואין שום סיבה שכמו שפה איחדנו בכל מיני דברים כולל בדברים בעייתיים כן, ההצבעה בתעודת זהות שלא בתוקף זה לא אירוע קל שמחוקקים פה, אגב זה לא היה בבחירות קודמות לבחירות המקומיות, זה חידוש שעושים פה על בסיס מה שיש בבחירות הארציות, אז לא לאחד כאן ולמעשה לגרום לקשישים האלה לצאת מהבניין שלהם, ללכת במיוחד לקלפי נגישה, כי רובם לא יכולים כמו שאמרה בצדק חברת הכנסת מלינובסקי, זה לטרטר אנשים מבוגרים כשהם לא מבינים למה כשהמדינה מארגנת בחירות סוג אחד יש את זה ובאחר אין את זה

יוליה מלינובסקי: ובסוף אתם תקבלו אותם מעטפות כפולות שיהיה ברור, זה בדיוק האירוע

זאב אלקין: הרי הם כולם ילכו לקלפיות נגישות

יוליה מלינובסקי: ואז יהיו לנו אירועים שהסדרן לא נותן ויהיה בלגן

זאב אלקין: סמוך על יוליה שהם ידעו להסיע אותם לקלפיות נגישות

יוליה מלינובסקי: נכון, בסוף זה מה שיקרה

נאור שירי: אגב זה לא רק יוליה, צחוק בצד זה כולם, אז אתה מצטרף להסתייגות?     

יעקב אשר: אני יש לי זמן להחליט עד ההסתייגות

זאב אלקין: אז אני מציע לכם באמת בנושא הזה, לקבל את ההסתייגות לאחד את זה עם סוגים אחרים של בתי אבות שכבר יש את הפטנט הזה, אני לא מאושר מהמגבלה של 50, אבל לפחות אני פה יכול להבין את ההיגיון, ההפרדה בין בתי קשישים מסוג אחד לבתי קשישים מסוג אחר לא מבין אותה, והיא פוגעת בהרבה מאוד אנשים הכי חלשים והכי מסכנים שיש במדינת ישראל, שאין סיבה למדינה להטריח אותם

יעקב אשר: תודה רבה, אני תיכף אתן לכם, אם כך אנחנו נצביע, אפשר במקשה אחת חבר הכנסת אלקין?     

זאב אלקין: אתה אמרת לי שאתה חושב על הסיפור הזה של

יעקב אשר: אתה יודע מה? נעשה מקשה אחת חוץ מההסתייגות הזאת

יוליה מלינובסקי: לא, יש לי גם בדיוק אותה הסתייגות

זאב אלקין: שנייה, לא הצטרפנו אליה

יעקב אשר: אה רגע אתה הצטרפת?     

זאב אלקין: כן זו אותה הסתייגות מראש

גלעד קריב: במחנה הממלכתי היא לא מופיעה

זאב אלקין: הצטרפנו אליה אמרנו, אנחנו הצטרפנו כל סיעת המחנה הממלכתי הצטרפה

יעקב אשר: אה, אז אם ככה על זה נצביע כרגע על זה כמקשה אחת

זאב אלקין: ועל עובדים אתה לא רוצה לחשוב, על עובדי מפלגות להפוך את זה להוראת קבע במקום הוראת שעה?     

יעקב אשר: אנחנו כבר חשבנו קודם

זאב אלקין: הבנתי, אז אין לי התנגדות

יעקב אשר: אלקין אני לא מושלם, אני רק ניראה כזה אני לא מושלם

זאב אלקין: אתה שובר לי את כל תפיסת העולם שלי ברגע זה אדוני היושב ראש

נאור שירי: הרס"ר שלי פעם בצבא אמר לנו משפט, פעם הייתי שחצן היום אני מושלם

יעקב אשר: גם אני אוהב אותך נאור

יעקב אשר:      אוקי, אם ככה אנחנו נעלה להצבעה את הסתייגויות של המחנה הממלכתי כמקשה אחת

יעקב אשר:      מי בעד ההסתייגויות ירים את ידו? מי נגד?      

יעקב אשר: ההסתייגויות נדחו     אם כך ההסתייגויות לא התקבלו

יעקב אשר:      עכשיו נעבור להסתייגויות של ישראל ביתנו, את רוצה לנמק?     

ארז מלול: טוב, קודם כל אני רוצה להגיד יישר כח ליושב ראש הוועדה, כמו שהיה בחוק ההסדרים גם בחוק הזה בצורה מקצועית וטובה, אבל מה שרציתי באמת זה, לאחל לו מזל טוב לרגל יום ההולדת שלו שחל היום, של היושב ראש הוועדה,      

נאור שירי: רגע אני חוגג רק בלועזי

ארז מלול: נאחל לו עד 120 שימשיך ככה

יעקב אשר: ואני מזהיר את מי שמתכנן להביא איזה עוגה או לעשות מסיבה אני מזהיר אותם מראש

ארז מלול: ובריאות ואושר, ושימשיך לעשות ככה דברים טובים למען עם ישראל, יישר כוח

יעקב אשר: תודה רבה, והמברכים יתברכו בכל הברכות, תודה רבה

לימור סון הר-מלך: לקבל ברכה ביום ההולדת זה עניין

יעקב אשר: זה נכון

יעקב אשר:  אבא שלי זיכרונה לברכה היה אומר תמיד, הוא הגיע לגיל מופלג, היו שואלים אותו בן כמה אתה? אז היה אומר כסף סופרים שנים לא סופרים, אוקיי אני מאחל לכולנו שנגיע לגיל שלו

יוליה מלינובסקי: יש עוד מישהו מהקואליציה שרוצה?     

יעקב אשר: אוקי, אם ככה אני מבין שאת לא רוצה לנמק? כן בבקשה, אני לא אקח מיוליה את זכות הנימוק

יוליה מלינובסקי: קצר ולעניין

יוליה מלינובסקי:  תקשיבו, אני באמת מלכתחילה הייתי בדעה ואני נשארת בדעה, שמי שצריך לנהל בחירות במדינת ישראל זה ועדת הבחירות המרכזית באמת, גם לא אתה ולא אני אלא ועדת הבחירות המרכזית שיש להם מומחיות בתחום

יוליה מלינובסקי:       אני רואה פה חבר'ה ממשרד הפנים, שבאמת אני מאמינה ורואה את זה שהם נחושים והם עשו את העבודה, אבל עדיין כל אחד צריך לעשות, המנתח צריך לנתח, זה לאפות עוגות, וועדת בחירות מרכזית להתעסק בבחירות, ואני לא אוהבת את הפיצול אישיות הזה, לגבי טענה שזה 250 ומשהו מערכות בחירות נפרדות כן ולא

יוליה מלינובסקי:       אנחנו מכירים שמערכת מוניציפלית שונה בהרבה היבטים מהארצית, עדיין יש מה ללמוד, דיברתי עם מנהל הבחירות אני רואה פה באמת אוזן קשבת, אני באמת ממליצה להפיק לקחים ממה שכבר היה בכנסת, בחוק הזה נכנסו הרבה תיקונים, לזכותו ייאמר של היושב ראש שהיה קשוב לזה, הנושא של שני מזכירי קלפי נכנס, אני הייתי רוצה לראות יותר את טוהר המידות, אבל עדיין זה כבר זאת אומרת איכשהו זה נכנס

יעקב אשר: אגב ההחלטה קודם כל להכניס שני מזכירים זה דבר עצום בעניין הזה, דיברנו על עוד נקודות

יוליה מלינובסקי: נכון, נכון, כי נכון נכון זה הבחירות המוניציפאליות זה הרבה יותר רגשי

יעקב אשר: צריך להגיד תודה לאוצר שלא התנגד

יוליה מלינובסקי: המערכות המוניציפאליות הרבה יותר אמוציונליות, כי אז הם מאוד מאוד רגשי ולפעמים אנשים שמים כסף של עצמם, אתה יודע זה טיפה כל מה שאישי זה נוגע לך יותר

יוליה מלינובסקי:       נושא של הנגישות דיברנו על זה, נושא של מוקדי שרות קו פתוח לאזרחים, משום מה תמיד עושים את הקו פתוח ביום הבחירות ותמיד נופל, אז תלמדו ממה שכבר היה זה שוב פעם אני מבטיחה שזה ייפול, אני מבטיחה שביום הבחירות אנחנו נגלה שזה ייפול

יעקב אשר: אז אני ממנה אותך לבדוק את זה מטעמנו

יוליה מלינובסקי: אנחנו נבדוק את זה ברור, אני תמיד עושה את וזה ייפול וזה תמיד לא יהיה מענה, קחו בחשבון שישנן אוכלוסיות שונות ששפת העברית זה לא שפת אם, אוכלוסיות שלא נגישות לטכנולוגיות, אתה אמרת לוואטסאפ, סבתא מבוגרת או בחור חרדי הוא לא משתמש בוואטסאפ אין לו את זה אוקי, חוץ מחברי כנסת חרדים לאוכלוסייה אין וואטסאפ הכל בסדר

יעקב אשר: מה יקרה אם סבתא שהיא חברת כנסת?     

יוליה מלינובסקי: וגם חרדיה? זה כבר יהיה - -     

זאב אלקין: זה קורה רק במרצ אדוני היושב ראש

יוליה מלינובסקי: עכשיו החוק הזה עבר באמת הרבה מאוד שינויים, יש פה דברים שתוקנו יש דברים שהייתי רוצה לראות טיפה אחרת

יוליה מלינובסקי:      ובנושא המרכזי, בסוף אנחנו כולנו רוצים לראות מערכת בחירות מוניציפאלית תקינה, בלי אחר כך חקירות משטרה בלי הסדרים ושהעסק יתנהל כמו שצריך, אז הבקשה ממני לצוות של משרד הפנים, בקשה ממני באמת אישית, כי גם כאלה שעברתי בחירות יודעת איך זה מתנהל הייתי בשטח, נגישות לציבור, מידע לציבור, מענה טלפוני לכל האוכלוסיות, מי שיכול להשתמש בטכנולוגיה שישתמש, מי שלא שהכלי הזה שנקרא טלפון עדיין יהיה זמין

יוליה מלינובסקי:       נושא של נגישות ושפה אני, חבר הכנסת יעקב אשר באמת תחשבו על זה, אתם מתעקשים על בתי האבות ועל בית גיל הזהב, תראו את האבסורד באמת אמיתי, תחשבו על זה תחשבו על זה, זה להפך זה במקום להקל על מערכת ולעשות את זה יותר מסודר, ויותר פשוט, ויותר קל ויותר נקי, אתם דווקא מעמיסים, כי בסוף בסוף בצורה כזו או אחרת, עם הסעות עם המלווים הוציאו את האנשים האלו מהמתחמים שלהם, לאן הביאו אותם? לאותם בתי ספר, לאן? לאותם קלפיות נגישות, ושאחר כך מה אנחנו רואים ביום הבחירות? תור ענק של מבוגרים שיושבים שתופסים את כל המקום, וזה פשוט תמונות שאני ראיתי כל פעם מחדש למה? כי אם אתם שואלים אם אנחנו נביא אותם אנחנו נביא אותם, כל מפלגה אגב זה לא רק ישראל ביתנו, כל מפלגה, גם לש"ס יש את המוסדות שלהם גם למחנה ממלכתי, כי אמרנו זה לא רק עולים חדשים שלא יהיה פה עולים חדשים שהם כבר 20 שנה או 30 שנה בארץ והם כבר מבוגרים, אז תחשבו על זה אולי כדאי באמת לקחת הפסקה של 5 דקות, כי כפי שיודעים להתמודד עם חיילי צה"ל ב-250 מערכות בחירות, גם פה, אבל בסוף הם אותם אזרחים באותו יישוב הם גרים באותו בית באותו מתחם והם רשומים שם, אז להיפך אתם תעשו לעצמכם את חטא על פשע

יוליה מלינובסקי:       נושא נוסף דבר אחרון, חוץ מקו פתוח לאזרחים מה שדיברנו, צריך להיות חמ"ל לפניות של המפלגות של המתמודדים אתה יודע אנשי צוות ומפלגות ורשימות, כי יש דברים טכניים שקורים, כן אבל זה צריך להיות מענה מיידית, בואי אני ניסיתי אני התמודדתי, קרה משהו חסרים פתקים בסדר? תתקשרי למנהל מחוז ומנהל אזור, הוא בממתינה כי מתקשרים אליו 1,000 אנשים בו זמנית, ועד שאתה תופס אותו כבר עברה חצי שעה, אני ממליצה אני ממליצה שהמדינה תהיה מחולקת למחוזות, מחוזות ויהיה חמ"ל לכל מחוז שיוכל לפתור את הבעיות באופן מיידי, כי אותו איש שהוא מנהל אזור ומנהל הזה, הוא בו זמנית בכמה טלפונים, אז שיהיה משהו הרבה יותר מסודר, כי האמוציות בבחירות מוניציפאליות הקול שאני לא קיבלתי בעיר שלי הוא לא יכפה לי בעיר אחרת זה ההבדל, פה אתה יודע בארציות אז פה מישהו פספס משהו אז אני יכולה איכשהו להשלים במקום אחר, פה זה אישי

יעקב אשר: ריאן אתה רוצה לומר משהו?     

ריאן גאנם: כן, אני אתייחס לשני הנושאים

יעקב אשר: קצר אבל

ריאן גאנם: כן, אחד לגבי המוקד הטלפוני, אנחנו בבחירות הקרובות אנחנו עם ספק שהוא אחד הטובים שיש לנו בארץ מבחינת שירות, אנחנו הקדשנו לזה הרבה תשומת לב, אנחנו נותנים גם את השירות הזה בכמה שפות, ככה שהמענה המוקד יהיה מתוגבר המענה כבר פעיל, יש לנו הרבה דרכי התקשרות, הנגשנו את זה בכל דרך אפשרית, גם בפורטל - -     

יעקב אשר: זה לגבי מידע?     

ריאן גאנם: כן לגבי מידע וגם לפניות שיגיעו

יעקב אשר: אוקי, אבל היא דיברה עכשיו על משהו - -     

ריאן גאנם: כן, עכשיו אני מדבר על הנושא השני, תפיסת הפעלה לקראת הבחירות הקרובות אנחנו חילקנו את המחוזות כבר את הארץ למחוזות בהתאם למחוזות הפנים, הקמנו מנהלות שטח, יש מנהל אזור מעל מנהל הבחירות, אבל חשוב גם להבין, יש שוני מאוד משמעותי בין הכנסת לבחירות ברשויות המקומיות, זה לא אותו מנגנון, זה לא אותה דינמיקה, זה לא אותו וייב זה לא בכלל לא דומה, וכשאת מדברת על פתקים בכנסת באמת הפתקים נמצאים שיכולים להשלים אותם, פה הפתקים הם באחריות של הסיעות ולא של המנהל בחירות, המנהל בחירות יכול להתריע על הסיעות תביאו פתקים, אני לא מספק את הפתקים האלה לקלפיות האלה, ומה שקורה שבאותו שטח באותה רשות יש מנהל בחירות, אם המנהל בחירות לא עונה בסוף הוא הסמכות, לפי החוק שהוא נותן מענה לכל דבר שיש במול הסיעות, אני גם אם הייתי רוצה לתת תשובה לסיעות אני לא יכול לתת תשובה שהיא בתחום האחריות של מנהל בחירות, אבל למרות זאת יש לנו גם את המנהל אזור שמעליו, יש את המנהל מנהלת, ויש את המנהל מחוז, כך שישי כל כך הרבה רבדים שיכולים לתת מענה בזמן קצר

יוליה מלינובסקי: טוב, בוא נראה

יעקב אשר: טוב אוקי בוא נראה כמו שאומרת יוליה

יוליה מלינובסקי: אבל חוץ מהסתייגות 28 בוא נחשוב על זה כך

יעקב אשר: אז נעשה את הקבוצתי ואחר כך את ה-28

יוליה מלינובסקי: 28 אחרון בוא נחשוב עליו, לא רוצה כרגע, אני באמת מנסה לשכנע פה בהגיון, תחשבו על זה עוד פעם, זה להיפך זה לטובת המערכת, זה רק יקל

יעקב אשר: אנחנו כרגע נעלה את כל ההסתייגויות כקבוצה אחת חוץ למעט סעיף 28 הסתייגות 28 שנעשה על ההצבעה מיוחדת

יעקב אשר:      מי בעד ההסתייגויות של קבוצת ישראל ביתנו ירים את ידו למעט סעיף 28? מי נגד? שמונה

יעקב אשר: ההסתייגויות נדחו     אם ככה ההסתייגויות לא התקבלו

יעקב אשר:      ועכשיו נעלה את הסתייגות 28, מי בעד?     

יוליה מלינובסקי: לא לא, אני לא רוצה להצביע, בוא נשאיר את זה בסוף אחרי הכל

זאב אלקין: אמרת שאתה בודק?     

יעקב אשר: מה בסוף? בסוף למה?     

זאב אלקין: לא, אבל אמרת שאתה בודק את זה

יוליה מלינובסקי: אני רוצה שאנחנו באמת נדבר על זה ברצינות עם כל מי שצריך

יעקב אשר: אני רוצה לומר רק דבר אחד, אנחנו דיברנו ברצינות על זה לא בתוך גם הוועדה אבל גם מחוץ לוועדה, גם הסברתי מקודם את הנקודות

זאב אלקין: אבל אישרנו לגבי ההסברים

יעקב אשר: אבל אוקי, אני אקח עוד כמה דקות לחשוב

זאב אלקין: אפשר רק עוד שאלה אחת אדוני היושב ראש?     

יעקב אשר: כן

זאב אלקין: סליחה שאני קוטע אבל שאלה קצרה, בלוחות זמנים שהוצגו כאן בין השאר בזמנו, עלתה שאלה מה לעשות עכשיו עם כל הבלאגן שיש במשרד הפנים לגבי שינוי כתובת, והתשובה הייתה ששינוי כתובת אפשר לעשות באינטרנט לכן זה לא משפיע, אני נתקלתי בפניות שפנו אליי, אמרו שזה נכון, אממה מי שמשנה כתובת ליישובים היום במועצות אזוריות לא יכול לעשות את זה באינטרנט, משרד הפנים דורש ממנו להתייצב בלשכות, עכשיו הלשכות לא מקבלות לשינוי כתובת אז מה הפתרון? היישובים עד 15 אלף  נדמה לי משהו כזה

יעקב אשר: לא הלשכות מקבלות גם

זאב אלקין: לא כמעט ולא

יעקב אשר: לא, לא לא

זאב אלקין: נתקלנו בזה עסקנו בזה בוועדת קליטה נרחבות

יעקב אשר: נאמר כאן בוועדה אם אני זוכר

זאב אלקין: התשובה היא בפועל לא

יעקב אשר: אז זה אולי נכון לדיון שהיה בוועדת הקליטה שאני לא יודע מתי

זאב אלקין: לפני כמה שבועות

יעקב אשר: יפה אני אומר, כיום לאט לאט העסק חוזר ודיברו על זה

זאב אלקין: לא, אבל היכולת לשנות כתובת מסתיימת, הרי ספר הבוחרים תכף נסגר, לכן הלאט הלאט הזה לא עוזר במקרה הזה

יעקב אשר: לא זה לא לאט לאט, כרגע המצב הוא שמי שמגיע עם שינוי כתובת יכול באותם לשכות שאמרו שפתחו במיוחד רק לזה וגם זה נסגר עוד כמה ימים

זאב אלקין: לא זה ארבע לשכות, אבל ההשבתה הייתה בכל הלשכות

יעקב אשר: נאמר כאן מפורש

זאב אלקין: אבל אפשר לשאול את אנשי משרד האוכלוסין

יעקב אשר: אבל הם לא נמצאים פה רשות האוכלוסין אני חושב

אפרת לב ארי: אני כאן מטעם רשות האוכלוסין וההגירה ולא מינהל אוכלוסין, אני מינהל עובדים זרים, אני יכולה לצאת לבדוק את זה

זאב אלקין: כי אני מקבל פניות מתושבים, אני עניתי לכולם תעשו באינטרנט אמרו לי אי אפשר, ביישובים הכפריים אי אפשר באינטרנט

יעקב אשר: רגע סליחה גברתי, קודם כל אני זוכר שהעלנו את זה וקיבלנו תשובה משביעת רצון, אני מבקש שתעדכני את חבר הכנסת אלקין לאחר מכן

יעקב אשר:      אוקי, אם ככה נעבור להסתייגויות של יש עתיד, נאור בבקשה

נאור שירי: אני אנמק כמכלול בסדר ואחרי זה נצביע, יש לי שאלה לפני כי אני לא רואה את זה פה, אבל אני זוכר שדובר על השינוי שהכנסתם אדוני היושב ראש על הסגנים נכון? סעיף 2, סעיף (ב) בחירת מניין התושבים

יעקב אשר: כן, נכון נכון

נאור שירי: עכשיו אני שאלה אנחנו לא, זה עוגת יום הולדת? תן לו נר, אנחנו מארגנים לך חגיגה אל תדאג

יעקב אשר: אני הזהרתי, כן כן, קפה יש לי הכל בסדר

נאור שירי: לאה מה שסיכמנו, קונפטי, בלונים והעוגה החביבה עליך

יעקב אשר: אני מבקש לא להפריע עכשיו, אתה מדבר על נושא אז ההגעה המועד הקובע לגבי זכאות של סגנים בכל רשות

נאור שירי: שהוא בכלל לא סעיף ספציפי לגבי עיר ספציפית

יעקב אשר: ממש לא

נאור שירי: בסדר באופן כללי, השאלה שלי והרצון שלי להבין, הרי התיקון הזה בסוף מחזק את ראש העיר נכון? הוא נותן לראש העיר את היכולת על פי גודל אוכלוסייה לקבל עוד סגן, סגן כמו שאתה ואני יודעים זה כוח - -     

יעקב אשר: גם עוד דברים, זה לא משנה, לא גם התייחסות לעיר

נאור שירי: לא בחוק שאנחנו מתקנים

יעקב אשר: בחוק ככה, אבל הבעיה שעל החוק הזה יושבים הרבה חוזרי מנכ"ל שלקחו את התאריך הזה ואמרו, אתה עיר גדולה, אתה עוד לא עיר גדולה, אתה כבר ענקי אבל עוד לא גדול

נאור שירי: לא, דווקא חוזרי מנכ"ל דווקא כן מודדים את זה לפי הלמ"ס בזמן הנקוב

יעקב אשר: לא, לא

נאור שירי: זה מה שנאמר

יעקב אשר: לא, לא

נאור שירי: אוקיי לא, אז בחוק הזה ספציפית עכשיו נתנו את היכולת לראש העיר לקבל סגן נוסף, אני מנסה להבין למה לא - -     

יעקב אשר: גם לא תסתכל רק על ראש העיר, א' הוא יכול לאבד את זה גם

נאור שירי: זה קיצוני, הוא יכול גם לאבד נכון, רגע תן לי לסיים

יעקב אשר: אוקי מאה אחוז

נאור שירי: למה לא להתייחס לזה גם למספר חברי המועצה ברשות? אם אנחנו כבר מעלים לפי מספר הלמ"ס, דנו אני יודע שדנו בזה, לכן אני מסתייג

יעקב אשר: זה בלתי אפשרי

נאור שירי: למה? אתה מוסיף עוד חבר מועצה לעוד מנדט למניין המנדטים, בתוך קדנציה יש שינויים של התפטרות ויש תוספתי כמו פה בנורבגי נכון? עכשיו אם אתה משנה ונותן לו סגן, תן לו עוד חבר מועצה

יעקב אשר: האמת אין לי התנגדות אוקיי? אבל

נאור שירי: אוקי, הסתייגותי לאכן ותודה שאתה מצטרף להסתייגות שלי

יעקב אשר: לא, אמרתי שאין לי התנגדות לא אמרתי שאני מצטרף להסתייגות

גלעד קריב: גם אין הסתייגות כזאת בהסתייגויות שלכם

נאור שירי: אני מודע תודה על החידוד

יעקב אשר:  למה לא אמרת לי קודם, רציתי להצטרף להסתייגות שלאבל איך שכחת, לא אז בוא נגיד, קודם כל יש אמת בטענה, רק מה שנאמר כאן, שזה דבר שיכול מאוד מאוד לבלבל או מה, אתה יודע מה אולי אתה רוצה לומר?     

נאור שירי: אז בוא אני אגיד, זה הרי לא תקציבי

יעקב אשר: זה לא בהסתייגות פספסנו, הוא לא היה מספיק ערני

נאור שירי: לא, אני הייתי ממש ערני, פשוט היה לי דברים אחרים גם לעשות, אבל אני רוצה להציע, ההצעה שלי זה לא על הסתייגות, אלא ההצעה שלי זה לתיקון חקיקה על החוק הזה, אני חושב שיש חשיבות לשמור את הערך הדמוקרטי בתוך המועצות, יצטרף אליי כבודו

יעקב אשר: ישקול כבודו

גלעד קריב: אבל יש בעיה

נאור שירי: למה?     

גלעד קריב: כשאנשים שמתמודדים ואנשים שמצביעים לא יודעים בעיקר לגבי אנשים שמתמודדים ולא יודעים על כמה מקומות מתמודדים מלכתחילה זה יוצר בעיה

נאור שירי: לא, לא אף אחד שנייה חידוד קטן כי בכל זאת, אף אחד בבואו להצביע לעיריית פתח תקוה

גלעד קריב: המתמודדים

נאור שירי: תן לי שנייה, אני מדבר על הבוחרים אמרת הבוחרים לא יודעים לכמה מקומות הם מצביעים

גלעד קריב: המתמודדים, המתמודדים

נאור שירי: המתמודדים לא יהיה איכפת להם כי בסוף, זה אתה מוסיף מנדט שם מתחלק שווה בשווה זה לא אתה מוסיף

גלעד קריב: לא, זה לא שווה בשווה, אם הייתי יודע שיש עוד מנדט הייתי מגיש מועמדות

יעקב אשר: אתה יודע מה בוא יש לי הצעה, רגע יש לי הצעה

חנוך דב מילביצקי: אבל הסגן הוא לא אותו דבר

יעקב אשר: ודאי שזה לא אותו דבר אבל לא משנה

נאור שירי: נכון

יעקב אשר: גם הוא מסכים שזה - -     

נאור שירי: הכוח, נסכים שנינו שהכוח נמצא אצל ראש העיר, הכוח נמצא אצל ראש העיר, אתה עכשיו נותן לו לפי חוק אתה נותן לו עוד סגן, אתה יודע בדיוק, כאילו גיים צ'יינג'ר מקרב חברי המועצה, מה שעשית בהגדרה זה החלשת את האופוזיציה, כי נתת תפקיד סופר משמעותי, הכי משמעותי שני לראש העיר במועצה לקואליציה, אתה יכול להציל אגב מועצות, גם בשכר הוא מקבל לפי הלמ"ס, עכשיו אם אתה נתת את הסגן, תן לו עוד חבר מועצה

יעקב אשר: אגב אבל זה לא רק אופוזיציה, רגע אבל יכול להיות לך עוד דבר

נאור שירי: לא, לאו דווקא לו אלא לסיעה הבאה, אין לו תקציבי וכלום

חנוך דב מילביצקי: אבל אז אתה יודע דווקא במקום כמו פתח תקווה אתה תחזק אותו פעמיים

נאור שירי: מקום כמו פתח תקווה אני לא יכול להחליש

יעקב אשר: לא, לא פתח תקווה סתם דוגמאות, אני אומר סתם אבל במקום שזה כן ייפול, שגם סגן וזה ייפול על חבר קואליציה ולא על אופוזיציה אז חיזקת בדאבל, אבל יש לי הצעה, אני מציע שאנחנו או חקיקה כמובן שאתה יכול לעשות, או שמסגרת הדיונים שלנו עם משרד הפנים לקראת הפיצול, אנחנו ננסה לראות ולבחון את העניין באמת, כי המושכל הראשון היה שזה יותר מדי כבר

נאור שירי: לא, אבל גם זה לא היה בהצעת החוק המקורית זה נכנס - -     

יעקב אשר: נכון אבל העלינו את זה, חשבנו על זה ואמרו הפוך, אחד הטענה זה מסייע שהיה לסגנים זה להגיד שזה לא עושה בלבול כמו שזה עושה בזה, אבל אני מבטיח שאם אתה תזכור ולא תשכח עוד פעם, שנדון בזה בהמשך הדרך וננסה להגיע למשהו בהסכמה

נאור שירי: אוקי, שאלה נוספת בנוגע לפרסום הסכמים קואליציוניים, הייתה התייחסות לזה בהצעת החוק המקורית?     

רון אלמוג: כן, יש חובה לפרסם באתר האינטרנט את ההסכמים

נאור שירי: איפה באיזה סעיף זה נמצא? זה נשאר?     

רון אלמוג: זה תיקון לסעיף 45(א), כן זה נשאר בהצעה?     

נאור שירי: איזה עמוד זה?     

רון אלמוג: זה בעמוד 10 פסקה 21, התוספת, היום החוק אומר שצריך למסור את זה למזכיר המועצה, ותוספת כאן בפסקה 21, וכן ימסור אותו לפרסום באתר האינטרנט של הרשות המקומית

נאור שירי: אוקי, ההסתייגות שלי והרצון שלי שנשים סעד זמנים פה, אין זמנים

גלעד קריב: יש יש זמנים, יש

יעקב אשר: יש, אני זוכר כי הוספנו גם את הנושא של האינטרנט

נאור שירי: איפה? איפה?     

גלעד קריב: בסעיף 45(א) בנוסח הקיים, בנוסח הקיים מדובר על הצדדים ימסרו את הנוסח המלא תוך שלושה ימים מיום החתימה ולא יאוחר מ-48 שעות לפני יום הבחירות, הצגת המועצה או הצבעת הדחה של חבר מועצה של ראש הרשות לפי העניין והמזכיר ימסור את הנוסח האמור לחברי המועצה תוך 48 שעות מהמועד שבו נמסר לו - -     

נאור שירי: אבל זה חוק שחל אחרי חתימת הסכמים, לא אני מדבר על ההסכמים בקינון הקואליציה

זאב אלקין: מסירה למזכיר ופרסום באתר האינטרנט

יעקב אשר: ביחד אמרנו וכן יפורסם באתר האינטרנט

זאב אלקין: במיידי

יעקב אשר: אז הכנסנו אותו לאותו סעיף, מה שחל על זה יחול גם על זה

נאור שירי: שניה אני רק רוצה להבהיר את זה, אותו לוח זמנים שחל על פרסום הסכמים קואליציוניים למזכיר חובת מסירה חל גם על האינטרנט? אוקיי ואם לא מפרסמים?     

יעקב אשר: אז תולים אותו, בוודאי זה אותו אותה ענישה

נאור שירי: אתה חושב שאני סתם? אתה רוצה לשמוע מקרים?     

יעקב אשר: תקשיב, אנחנו תיקנו את זה כאן בדיונים בוועדה אתה ביחד איתנו תיקנו את הסעיף הזה, לא נכנסנו פה לסעיף ענישה

נאור שירי: לא אני שואל את משרד הפנים, אם לא מגישים הסכמים קואליציוניים רוצה מקרה? מכירים קרית אתא? אין הסכמים קואליציוניים אין קואליציה אין אופוזיציה אף אחד לא יודע

יעקב אשר: אז יש מקום לעתירה לבית משפט, נו אין מה לעשות

נאור שירי: אבל עוד פעם עתירה? חברי המועצה הם מתנדבים

יעקב אשר: אתה צודק

נאור שירי: אז בוא ניתן סנקציה

יעקב אשר: טו לייט עכשיו

נאור שירי: טו לייט? עוד הצעת חוק שתצטרף אליי?     

יעקב אשר: אני אשקול גם אותה, רק אני צריך לדעת מה הסנקציה אם אני לא מצטרף

רון אלמוג: יש סעיף כללי של הפרת הוראות חוק הבחירות כסנקציה פלילית, אבל שוב מבחינת אכיפה ודברים כאלה לא יודע להתייחס

יעקב אשר: אגב, אתם יכולים לעשות את זה זאת אומרת שתהיה אכיפה, אתה לא צריך אפילו סנקציה, מספיק שיצא מכתב אזהרה ממשרד הפנים או משהו כזה ואז אתם יכולים לעשות את זה

נאור שירי: אני אראה לך פניות לממונה חמש שש שנים בלי מענה

נאור שירי:      טוב סיימתי לנמק את ההסתייגויות

יעקב אשר: אם כך אנחנו נצביע על ההסתייגויות של יש עתיד כמקשה אחת

יעקב אשר:      מי בעד ההסתייגויות ירים את ידו? ארבע, מי נגד? שישה

יעקב אשר: ההסתייגויות נדחו     ההסתייגויות יש עתיד לא התקבלו

יעקב אשר:      אם ככה נעלה את הסתייגות מספר 28 של ישראל ביתנו

זאב אלקין: שנייה רגע רגע רגע התייעצות סיעתית

יעקב אשר: חמש דקות

זאב אלקין: לא אמיתי, לא לא יעקב אמיתי אני אוריד את הבקשה להתייעצות סיעתית, אבל אמיתי יש סיכוי לשכנע אתכם?     

יעקב אשר: אני אומר עוד פעם, אני שומר על מוצא פי, אם הייתי מבטיח, אני אמרתי ניסיתי לעשות בדיקה וביקשתי עזרה אפילו מחברים ממפלגות אחרות ואלה נתונים שהם בעייתיים, ובגלל שבתוך כל מקבץ כזה זה לא רק אנשים מבוגרים זה גם אנשים צעירים, זה נכון

זאב אלקין: זה לא נכון

יעקב אשר: כן, כן

זאב אלקין: לא נכון, מה אני הייתי אחראי על חצי מהם, אני אומר לך לא, ביקרתי ב-60 כאלה

יעקב אשר: על שלך אני לא מכיר את המושג הזה לא היה מושג בתי גיל זהב של משרד השיכון, זה בכלל לא היה פה אני לא יודע אם זה אפילו גם - -     

זאב אלקין: 12 אלף איש

יעקב אשר: אני לא יודע, אבל לגבי המקבצי עולים זה מה שדיברו פה לפחות בוועדה, אז זה אין לנו נתונים על העניין הזה, בצר לי להעלות

זאב אלקין: אבל היו בחירות ארציות, אנחנו יודעים

יעקב אשר: אוקי אני יכול להעלות או שאתה רוצה את החמש דקות?     

זאב אלקין: לא אתה יכול להעלות

יעקב אשר: אז אני מעלה את הסתייגות 28 להצבעה

יעקב אשר:      מי בעד ההסתייגויות ירים את ידו? חמישה, מי נגד? שבעה, מי נמנע?     

יעקב אשר: ההסתייגויות נדחו     ההסתייגות לא התקבלה

יעקב אשר:      כל ההסתייגות לא התקבלו, לפיכך אנחנו נעשה הצבעה עכשיו על החוק

יעקב אשר:       חוק לתיקון דיני הבחירות לרשויות המקומיות, התשפ"ג-2023 מ/1615, כולל השינויים שדיברנו

יעקב אשר:      מי בעד ירים את ידו? שישה, מי נגד? אין נגד, מי נמנעים? שניים

יעקב אשר: אושר

יעקב אשר:          תודה רבה, תודה לכל אנשי הצוות הממשלתי על שיתוף הפעולה, ואם לפעמים קצת עלינו בטונים

אפרת לב ארי: אדוני יש לי תשובה בנוגע לשינוי מען, אולי לעדכן לפרוטוקול, רק שבדקתי עם הנהלת מינהל האוכלוסין אצלנו, וקודם כל יש תור מהיר לשירות של שינוי מען, כלומר כבר אפשר להגיע ללשכה בלי הזמנת תור מראש, להתקבל במקום בתור שירות מהיר, בנוסף זה שירות שאפשר לבצע באתר gov

אפרת לב ארי: il מהבית

יעקב אשר: לא אבל הם דיברו על מקומות שאי אפשר במועצות אזוריות, אז שמה את אומרת יש כן תורים

אפרת לב ארי: אין בעיה יש תורים למעט כמו שאמרנו קודם בארבע הלשכות

יעקב אשר: אז אני רק מבקש פרסום לציבור שהציבור ידע, וגם תפרסמו את זה לפקידים שמקבלים את הקהל שגם הם ידעו שלא יהיה תקלות

אפרת לב ארי: הם מכירים את זה אבל בסדר נפרסם

יעקב אשר: תודה רבה הישיבה נעולה